DOD หลุดงบฯไตรมาส 3 ฉบับอังกฤษ! กำไรลดฮวบ 79% ตลาดฯขึ้น H ทันที
DOD หลุดงบฯไตรมาส 3 ฉบับอังกฤษ! กำไรลดฮวบ 79% ตลาดฯขึ้น H ทันที
DOD หลุดงบฯไตรมาส 3 ฉบับอังกฤษ! กำไรลดฮวบ 79% ตลาดฯขึ้น H ทันที
11 พ.ย. 2562

ผู้สื่อข่าวรายงานว่า เช้าวันนี้ (11 พ.ย.62) ตลาดหลักทรัพย์แห่งประเทศไทย (ตลท.) ขึ้นเครื่องหมาย H หุ้น บริษัท ดีโอดี ไบโอเทค จำกัด (มหาชน) หรือ DOD ตั้งแต่แต่การซื้อขายรอบเช้าวันที่ 11 พ.ย.62 เนื่องจากปรากฏข้อมูลสำคัญของงบการเงินไตรมาสที่ 3 ปี 2562 ในข่าวกำหนดการใช้สิทธิ DOD-W1 ฉบับภาษาอังกฤษ ซึ่งบริษัทไม่สามารถเผยแพร่งบการฉบับเงินดังกล่าวได้
โดยบริษัทรายงานผลการดำเนินงานไตรมาส 3/62 สิ้นสุดวันที่ 30 ก.ย. 2562 มีกำไรสุทธิ 15.13 ล้านบาท ปรับตัวลดลง 57.61 ล้านบาท หรือ 79.20% จากไตรมาส 3/61 มีกำไรสุทธิ 72.74 ล้านบาท
ทั้งนี้ผลการดำเนินงานไตรมาสดังกล่าวปรับตัวลดลงเนื่องจากบริษัทมีต้นทุนจากการขายและบริการเพิ่มขึ้น 52.08 ล้านบาท คิดเป็นการปรับตัวลดลง 90.68% ขณะที่มีค่าใช้จ่ายในการขายเพิ่มขึ้น 45.71 ล้านบาท หรือ 761.11%
 